विपक्ष के हंगामे के बीच गृहमंत्री राजनाथ सिंह ने राज्यसभा मे कहा, "इन ख़बरों में कोई सच्चाई नहीं है. स्वयं नितिन गडकरी ने भी इनका खंडन किया है और अख़बार की ख़बर को निराधार बताया है."मीडिया में ऐसी ख़बरें आई थीं कि सड़क परिवहन मंत्री नितिन गडकरी के घर कथित तौर पर अवैध 'हाई पावर लिसनिंग डिवाइस' बरामद हुए हैं.संसद के बाहर नितिन गडकरी ने कहा कि 'लिसनिंग डिवाइस' मिलने वाली बात पूरी तरह से झूठ और आधारहीन है.उन्होंने कहा, "पहले दिल्ली की घर फिर मुंबई का घर बताया गया, ये पूरी तरह से ग़लत है. मैंने आपको स्पष्ट रूप से कहा है कि आप जो भी लिख रहे हैं या दिखा रहे हैं वो पूरी तरह से झूठ और आधारहीन है."संसद में राजनाथ सिंह के बयान का विपक्षी सदस्यों पर कोई असर नहीं हुआ और वे और वे अपनी बात और ज़ोर से कहने लगे.बाद में दोनों सदनों की कार्यवाही 15 मिनट के लिए स्थगित कर दी गई.इससे पहले, लोकसभा की कार्यवाही शुरू होते ही कांग्रेस, समाजवादी पार्टी और जनता दल (यूनाइटेड) ने प्रश्नकाल स्थगित कर जासूसी के मुद्दे पर चर्चा की मांग की.लोकसभा में स्पीकर और राज्यसभा में सभापति ने विपक्षी सदस्यों को शांत करने की कोशिश की, लेकिन मामला सुलझता न देख सदनों की कार्यवाही दोपहर 12 बजे तक स्थगित कर दी.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)